نصیر الدین (کوہستان)

نصیر الدین ولد بہرام (1964ء – 1997ء) پالس، ضلع کوہستان سے تعلق رکھنے شخص سے تھے جن کی لاش 28 سال بعد 2025ء میں پگھلتے ہوئے گلیشیئر سے صحیح سالم بازیاب ہوئی اور یہ خبر بین الاقوامی سطح پر توجہ کا مرکز بنی۔

 نجی زندگی 
نصیر الدین 1964ء کو ضلع کوہستان میں پیدا ہوئے۔ قبیلہ صالح خیل سے تعلق رکھنے والے نصیر الدین اور ان کے بھائی گھوڑوں کی خرید و فروخت کا کام کرتے تھے۔
 گمشدگی 
جس وقت نصیر الدین لا پتہ ہوئے تھے تب ان کے ہمراہ گلیشیئر پر ان کے چھوٹے بھائی کثیر الدین بھی تھے۔ کوہستان کے علاقے پالس کے یہ رہائشی  اپنا علاقہ چھوڑنے پر مجبور ہوئے تھے۔ نصیر الدین کے ایک بھائی گردیز کو مبینہ طور پر غیرت کے نام پر قتل کیا گیا تھا اور یہی ان کے علاقہ چھوڑنے کا سبب بنا تھا۔ والد بہرام نے گرفتاری دے دی تھی مگر دونوں بھائی گرفتاری کے خدشے سے مفرور ہو گئے تھے۔ چند سال بعد والد بہرام بری بھی ہو گئے تھے مگر اب اس خاندان کے لیے پالس میں رہنا ممکن نہیں تھا، اس لیے وہ الائی منتقل ہو گئے۔

جون 1997ء میں جب کثیر الدین اور ان کا بھائی نصیر الدین کوہستان کی وادیِ سپٹ کا سفر کر رہے تھے اور واپسی کے لیے انھوں نے ایک الگ راستے کا انتخاب کیا۔ وہ دونوں وادئ سپٹ سے ناران کاغان پہنچے وہاں رات گزارنے کے بعد الائی کے لیے واپسی کا سفر شروع کیا۔ جب وہ کوہستان کی حدود میں پہنچے تو انھوں نے کسی سے راستے پوچھا جس نے انھیں وادی لیدی کے پہاڑوں تک پہچنے کا راستہ بتایا۔ وہ گھوڑوں پر سفر کر رہے تھے جب وہ بالکل اوپر پہنچ گئے تو یکایک فائرنگ کی آواز سنائی دی۔ یہ فائرنگ دشمن خاندان کی جانب سے تھی۔ فائرنگ کے بعد نصیر الدین ایک برفانی غار میں چلے گئے تھے۔ کثیر الدین واپس مُڑے اور اس مقام پر پہنچے جہاں پر انھوں نے نصیر الدین کو غار کے اندر جاتے دیکھا تھا، اب وہاں کچھ نہیں تھا۔ انھوں نے تھوڑا سا برف کے غار کے اندر جا کر بھی دیکھا مگر کچھ بھی نہیں تھا۔ کثیر الدین کے بقول انھوں نے کافی مدت تک دوسرے لوگوں کے ساتھ مل کر بھی وہاں اپنے بھائی کو تلاش کرنے کی کاوش کی مگر وہ ناکام رہے تھے۔ لہذا انھوں نے خاندان کے مشورہ پر ۔ بہ وقت گمشدگی نصیر الدین 32 برس کے تھے۔
 بازیابی 
پالس کے مال مویشی پالنے اور خرید و فروخت کرنے والے عمر خان 31 جولائی 2025ء کو اپنے چند دوستوں کے ہمراہ وادی لیدی گئے تو وہاں گلیشیئر پر انھیں اچانک ایک لاش نظر آئی۔ ان کے مطابق یہ وہ مقام ہے جہاں پورا سال پہاڑوں کی چوٹیوں پر برف جمی رہتی ہے اور اسی لیے یہاں اچانک ایک لاش دیکھنا حیران کن تھا۔ ان کے مطابق لاش بالکل صحیح سلامت تھی۔ کپڑے بھی پھٹے ہوئے نہیں تھے اور تلاشی لینے پر انھیں ایک شناختی کارڈ ملا جس پر نام  کا نام درج تھا۔

 حوالہ جات 

زمرہ:پاکستان میں 1997ء
زمرہ:پاکستان میں 2025ء
زمرہ:1997ء کی وفیات
زمرہ:1964ء کی پیدائشیں
زمرہ:ضلع زیریں کوہستان کی شخصیات